CELEX: 62012CN0461
Language: et
Date: 2012-10-15 00:00:00
Title: Kohtuasi C-461/12: Eelotsusetaotlus, mille on esitanud Gerechtshof te ’s Hertogenbosch (Madalmaad) 15. oktoobril 2012 — Granton Advertising BV versus Inspecteur van de Belastingdienst Haaglanden (kantoor Den Haag)

12.1.2013   
            
            
               ET
            
            
               Euroopa Liidu Teataja
            
            
               C 9/30
            
         Eelotsusetaotlus, mille on esitanud Gerechtshof te ’s Hertogenbosch (Madalmaad) 15. oktoobril 2012 — Granton Advertising BV versus Inspecteur van de Belastingdienst Haaglanden (kantoor Den Haag)
   (Kohtuasi C-461/12)
   2013/C 9/51
   Kohtumenetluse keel: hollandi
   
      Eelotsusetaotluse esitanud kohus
   
   Gerechtshof te ’s Hertogenbosch
   
      Põhikohtuasja pooled
   
   
      Kaebaja: Granton Advertising BV
   
      Vastustaja: Inspecteur van de Belastingdienst Haaglanden (kantoor Den Haag)
   
      Eelotsuse küsimused
   
   
               1.
            
            
               Kas mõistet „teised väärtpaberid” kuuenda direktiivi 77/388/EMÜ (1) artikli 13 B osa punkti d alapunktis 5 (alates 1. jaanuarist 2007 kaheksanda direktiivi 2006/112/EÜ (2) artikli 135 lõike 1 punkt f muudetud redaktsioonis) tuleb tõlgendada nii, et see hõlmab Grantoncardi, mille puhul on tegemist üleantava kaardiga, mida kasutatakse kaupade ja teenuste eest (osaliseks) tasumiseks, ning kui küsimusele vastatakse jaatavalt, siis kas sellise kaardi väljastamine ja müük on käibemaksust vabastatud?
            
         
               2.
            
            
               Kui see ei ole nii, siis kas mõistet „muud vabalt kaubeldavad maksevahendid” kuuenda direktiivi 77/388/EMÜ artikli 13 B osa punkti d alapunktis 3 (alates 1. jaanuarist 2007 kaheksanda direktiivi 2006/112/EÜ artikli 135 lõike 1 punkt d muudetud redaktsioonis) tuleb tõlgendada nii, et see hõlmab Grantoncardi, mille puhul on tegemist üleantava kaardiga, mida kasutatakse kaupade ja teenuste eest (osaliseks) tasumiseks, ning kui küsimusele vastatakse jaatavalt, siis kas sellise kaardi väljastamine ja müük on käibemaksust vabastatud?
            
         
               3.
            
            
               Kas juhul kui Grantoncard kujutab endast „teist väärtpaberit” või „muud vabalt kaubeldavat maksevahendit” eespool kirjeldatud mõttes, on küsimuse puhul, kas nende väljastamine ja müük on käibemaksust vabastatud, oluline asjaolu, et selle kaardi kasutamisel on selle eest makstud tasult (selle proportsionaalselt osalt) maksu kogumine praktiliselt illusoorne?
            
         
      (1)  Nõukogu 17. mai 1977. aasta kuues direktiiv 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23).
   
      (2)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, lk 1).